|  |  |
| --- | --- |
| Osnovna škola Marije i Line, Umag | |
| Scuola elementare „Marija i Lina“ Umago | |
| Slika na kojoj se prikazuje nebo, vanjski, oblak, biljka  Opis je automatski generiran |  |
|  | |
| KLASA: 602-01/24-01/11  URBROJ: 2105/05-15-01/24-1 |  |

Temeljem čl.24. st.2. Pravilnika o načinu postupanja odgojno obrazovnih radnika školskih ustanova u poduzimanju mjera zaštite prava učenika te prijave svakog kršenja nadležnim tijelima, ravnateljica Osnovne škole Marije i Line, Umag podnosi

**I Z V J E Š Ć E**

**O STANJU SIGURNOSTI, PROVOĐENJU PREVENTIVNIH PROGRAMA TE MJERAMA PODUZETIM U CILJU ZAŠTITE PRAVA UČENIKA**

**ZA 1. POLUGODIŠTE ZA ŠKOLSKU 2023./2024. GODINU**

1. **Program sigurnosti u školi**

Osnovna škola Marije i Line, djeluje na području zaštite sigurnosti zaposlenika i učenika u suradnji najčešće s tvrtkom KONTROL BIRO d.o.o. U spomenutoj suradnji poduzete su preventivne mjere za siguran boravak u Školi. Svake dvije godine provodi se revizija Procjene opasnosti u školi i vježba evakuacije i to u slučajevima potresa, požara i slično. U skladu s Nacrtom nalijepljene su oznake za evakuacijske putove u centralnoj školi kao i u svim područnim školama.

U školi je postavljen videonadzor. Pregled se može vršiti preko računala u uredu ravnateljice i službenog mobitela ravnateljice. Videonadzor je i sada postavila tvrtka NET LINE d.o.o. i s njima je sklopljen ugovor o održavanju istog. Videonadzor je važan zbog zaštite sigurnosti učenika, djelatnika, posjetitelja Škole, kao i za sprječavanje protupravnih radnji usmjerenih prema imovini Škole od krađa, razbojstva, provala, nasilja, oštećenja, uništenja i sl.

Sukladno Kućnom redu Škole, organizirano je svakodnevno dežurstvo učitelja. Raspored dežurstva učitelja sastavni je dio GPiP, a nalazi se i na Oglasnoj ploči.

Na fasadi škole osvanuli su grafiti, kao i po teerasama škole, o svemu je obavještena policija i pronađeni su počinitelji.

Manji kvarovi u školi se redovito otklanjaju.

1. **Provođenje preventivnih programa**

Preventivni programi OŠ Marije i Line, Umag sastavni su dio Godišnjeg plana i programa rada škole, Školskog kurikuluma, Plana rada razrednika te stručnih suradnika škole. Programi se provode u sklopu redovne nastave, sata razrednika, školskih ili razrednih projekata, predavanja, radionica te drugih aktivnosti. Programi su usmjereni na zaštitu zdravlja učenika, prevenciju ovisnosti i nasilja među djecom i mladima. Dio preventivnog programa ostvaruje se i kroz *Trening životnih vještina,* programa namijenjen svim učenicima od 3. do 7. razreda. Program se provodi na satovima razredne zajednice od strane razrednika, a njegov je cilj umanjivanje rizičnih te jačanje zaštitnih čimbenike u podlozi niza rizičnih ponašanja.

U provođenju preventivnih programa ostvaruje se suradnja s djelatnicima PP Umag te Hrvatskim Crvenim križem.

U studenom 2023. obilježen je Mjesec borbe protiv ovisnosti. Za učenike 7. i 8. razreda mr.kr. Dubravko Klarić održao je predavanje na temu *Droga – lažno zadovoljstvo i stvarni problemi.* Također, za učenike 8.razreda u okviru programa „Zdrav za 5“ djelatnici PP Umag održali su interaktivno predavanje o zlouporabi i ovisnosti o alkoholu i opojnim drogama.

Koncem studenog u sklopu akcije „Mir i dobro“, djelatnici PP Umag održali su predavanje za sve učenike od četvrtog do šestog razreda. Tema predavanja bila su pirotehnička sredstva i opasnosti povezane s njihovi korištenjem. U prosincu 2023. godine za učenike 8. razreda djelatnici PP Umag održali su predavanje pod nazivom „Kaznena odgovornost“.

* 1. **Zaštita zdravlja učenika**

U sklopu univerzalnih programa prevencije usmjerenih na sve učenike u tekućoj školskoj godini u svim razredima provode se moduli propisani Nastavnim planom i programom zdravstvenog odgoja za osnovne i srednje škole. Sukladno uputama Ministarstva znanosti i obrazovanja, Zdravstveni odgoj se u najvećem dijelu realizira na satovima razrednog odjela, a dijelom i kroz predmete: priroda i društvo, priroda, biologija, tjelesna i zdravstvena kultura. Učenici, uglavnom s razrednicima, prolaze kroz module: živjeti zdravo, prevencija nasilničkog ponašanja, prevencija ovisnosti, spolna i rodna ravnopravnost i odgovorno spolno ponašanje.

Zdravstvena zaštita učenika provodi se u školskoj ambulanti u Bujama, ali i u prostorima škole u obliku redovnih sistematskih pregleda za učenike.

## Prevencija nasilja među učenicima

Tijekom prvog polugodišta školske 2023./2024. godine provodile su se preventivne mjere usmjerene na poštovanje pravila ponašanja i promoviranje nenasilne komunikacije među učenicima. Kontinuirano se radi na prevenciji vrijeđanja, omalovažavanja, laganja, psovanja i nasilnog ponašanja te rješavanja sukoba među učenicima.

Redovito se izvješćuju i/ili pozivaju roditelji u školu ukoliko se uoči neprimjereno ponašanje učenika ili kršenje Kućnog reda, te je stručna služba provodila grupni i individualni savjetodavni rad s učenicima i roditeljima, u svrhu prevencije rizičnih oblika ponašanja. Tijekom prvog polugodišta 2023./2024. školske godine, proveden je niz aktivnosti usmjerenih na pojedince, skupine i razredne odjele u kojima je u međusobnim interakcijama dolazilo do verbalnog ili fizičkog sukoba.

U provedbi se primjenjuju odredbe Protokola o postupanju u slučaju nasilja. Škola prema potrebi o svemu obavještava Hrvatski zavod za socijalni rad Buje i PP Umag.

**Zaključak**

Temeljem svega navedenoga smatram da je stanje sigurnosti u cilju zaštite prava učenika u školi te provođenje preventivnih programa i mjera zadovoljavajuće. Program mjera sigurnosti i dalje ćemo razvijati kroz: praćenje stanja i ponašanja učenika te djelovanje kako bi se preventivno djelovalo, učenje učenika kako poštivati i uvažavati druge osobe, učenje odgovornom ponašanju, suradnju s roditeljima i ostalim institucijama.

Ravnateljica

Sanja Zakinja, prof